Kære forældre Nyhedsbrev for uge 19

Nu har vi været i gang 14 dage og alt taget i betragtning, så går det faktisk godt. Børn og voksne har fundet en ”ny dagligdag” i alt det nye, fundet en fin rytme i alle reglerne uden, at det påvirker vores arbejde og tilgang til pædagogarbejdet alt for meget – men noget er selvfølgelig anderledes. Vores tilgang med nærvær og ”krammere” er stadig den samme, det kan vi slet ikke lade være med.☺

Der hvor vi bliver presset mest er ved, at vi er opdelt i 3 grupper og ikke kan lave noget på kryds og tværs som vi plejer. Børn må ikke lege med andre, end dem på gruppen. Og ikke mindst antallet af fremmødte børn, som PT er, at godt halvdelen af børnene er tilmeldt. I alt det nye, som vi står I, betyder det meget for os, at I er så mange forældre, som har mulighed for, at holde jeres børn hjemme eller strukturere jeres arbejdstider således, at jeres børn opholder sig mindst muligt på Gården i denne ”bøvlede” tid. Det skal I have stor ros for☺. Håber at der snart kommer noget nyt fra fru Mette Frederiksen, så vi kan få en ”normal” hverdag i gen☺.

Der kommer i dag fredag, en ny tilmelding af pasning for uge 20, der er deadline på mandag for tilmelding – Vigtigt, at alle melder ind i Day Care, uanset om man har behov for pasning eller ej, da vi laver arbejdsplan efter tilmeldte børn. Vær skarp på komme og gå tiderne, som i har været hidtil. Og som altid, sker der ændringer i løbet af ugen, så skriv/ring til undertegnede, så vi kan få tingene tilpasset/rettet.

**Gældende fra mandag i uge 19**

Vores opdeling vil være den samme som hidtil, altså rød og blå gruppe er på Gården og gul og Sfo er i skoven. For Sfo børnenes vedkommende, så kører vi børnene i skole fra skoven kl. 7.35. (Hvis muligt, så må I gerne aflevere jeres skolebarn i skolen, hvis afleveringen sker omkring dette tidspunkt, det vil være til stor hjælp)

Oven i alt dette her, har Rafael fået nyt arbejde i Møldrup. Det er et fuldtidsarbejde i indskolingen på Møldrup Skole. – Stort tillykke herfra☺

Han stopper ved udgangen af maj mdr.

Hvis der er udfordringer, eller andet i alt det her Corona sjov, så kontakter man selvfølgelig bare undertegnede, så løser vi nok tingene sammen. Dette her er en vanskelig opgave for alle.

God weekend til jer alle

Hilsen Nicolaj, 61780601